**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 18. (oсамнаестој) седници, одржаној дана 13. децембра 2016. године, **УТВРЂУЈЕ**

**ПРЕДЛОГ РЕШЕЊА**

**УТВРЂУЈЕ СЕ** предлог Решења о давању сагласности на на Одлуку о утврђивању цена рада механизације на пословима зимског одржавања локалних путева и улица ЈП „Дирекција за изградњу и комуналне делатности општине Гаџин Хан, те исто доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-240-574/16-III-12

У Гаџином Хану, 13. децембра 2016. године ПРЕДСЕДНИК

Саша Ђорђевић

На основу члана 2, 3, 25, 26, 28 Закона о комуналним делатностима ( „Службени гласник РС“, бр.88/2011), члана 22, члана 69 став 1. тачка 3) Закона о јавним предузећима("Сл. гласник РС", бр.15/2016) члана 4, 17, 35, 36, 37, 38, 45, 71 став 1 тачка 1), 6), 14) и члана 80 став 1. алинеја 3) Статута јавног предузећа Дирекција за изградњу и комуналне делатности општине Гаџин Хан број:1085 од 07. маја 2013. године на који је Скупштина општине Гаџин Хан дала сагласност решењем број:06 број 51/2013-II од 14.05.2013. године,

Надзорни одбор ЈП Дирекција за изградњу и комуналне делатности општине Гаџин Хан на 39. ( тридесетдеветој ) седници одржаној дана 29. новембра 2016. године, доноси

**ОДЛУКА**

**О УТВРЂИВАЊУ ЦЕНА РАДА МЕХАНИЗАЦИЈЕ**

**НА ПОСЛОВИМА**

**ЗИМСКОГ ОДРЖАВАЊА ЛОКАЛНИХ ПУТЕВА И УЛИЦА**

Члан 1

**УТВРЂУЈЕ СЕ** цена рада механизације на пословима зимског одржавања локалних путева и улица и то:

|  |  |  |  |  |  |
| --- | --- | --- | --- | --- | --- |
| Редни број | назив | Јединица мере | Ефективан рад | Празан ход | дежурство |
| 1 | Ровокопач утоваривач NEW HOLLAND | сат | 4.100,оо | 2.500,оо | 800,оо |
| 2 | Камион 4х4 са раоником и епохом | сат | 4.620,оо | 2.500,оо | 900,оо |
| 3 | Камион кипер са раоником | сат | 3.555,оо | 2.000,оо | 800,оо |
| 4 | Камион ТАМ 80 путар | дин/км | 140,оо | / | / |
| 5 | Lada Niva | km | 70,оо | / | / |
| 6 | Трактор ИМТ 560 | сат | 2.027,оо | 1.300,оо | 600,оо |
| 7 | Утоваривач ИЦБ „Робот 150“ | сат | 3.200,оо | 1.800,оо | 700,оо |
| 8 | Ручно бацање соли ( утрошак соли и ризле по фактури) | сат | 600,оо | / | / |

Цене су исказане без ПДВ-а.

Цена је формирана на бази „ Норматива и стандарда у грађевинасртву“ ( Привредна комора Србије и Републичко веће синдиката Србије) и механизације. За радове који нису обрађени нормативима коришћене су искуствене норме.

Радови који нису обухваћени овим ценовником биће сагледани и усаглашени са инвеститором.

Члан 2

Ову Одлуку доставити на сагласност Скупштини општине Гаџин Хан као оснивачу јавног предузећа Дирекција за изградњу и комуналне делатности општине Гаџин Хан.

Члан 3

Ова одлука ступа на снагу даном достављања сагласности оснивача Јавном предузећу Дирекција за изградњу и комуналне делатности општине Гаџин Хан, а примењује се пoчев од 01.01.2017.године.

**НАДЗОРНИ ОДБОР**

**ЈП Дирекција за изградњу и комуналне делатности општине Гаџин Хан**

Број: 39-12

У Гаџином Хану, дана 29. новембра 2016. године ПРЕДСЕДНИК

Нинослав Маринчевић